8 สิ่งที่ควรรู้เกี่ยวกับเชื้อไวรัสโควิด โอไมครอน

เป็นเวลากว่า 2 ปีแล้ว ที่โลกของเราต้องอยู่กับเชื้อไวรัสโควิด ซึ่งระบาดไปยังที่ต่าง ๆ ของโลก และยังไม่มีทีท่าว่าจะสิ้นสุดอย่างไร เพราะแม้ว่าเราจะมีวัคซีนที่สามารถป้องกันเชื้อได้แล้ว แต่เราก็ยังต้องต่อสู้กับเชื้อที่หมั่นกลายพันธุ์อยู่เรื่อย ๆ และ      ในปัจจุบัน ไวรัสสายพันธุ์โอไมครอนก็กำลังที่จะระบาดไปทั่วทุกมุมโลกแล้ว และบทความวันนี้ พวกเรามีเรื่องราวเกี่ยวกับเจ้าไวรัสสายพันธุ์นี้มาฝากทุกท่านกันค่ะ

1. ไวรัสและการกลายพันธุ์

ปกติแล้วการปรับตัวเพื่ออยู่รอดเป็นกฎของธรรมชาติ แม้ว่าไวรัสจะไม่ใช่สิ่งมีชีวิต แต่ก็เป็นสิ่งที่มีผลเป็นอย่างมากกับสิ่งมีชีวิตและด้วยขนาดที่เล็กของมันทำให้พวกมันสามารถกลายพันธุ์ได้อย่างง่ายดาย เพราะเมื่อเชื้อเหล่านี้ได้เข้าไปอยู่ในสิ่งแวดล้อม ที่แตกต่างกัน ก็จะทำให้พวกมันปรับตัวได้อย่างเรื่อย ๆ ซึ่งเป็นสิ่งที่น่ากลัวต่อการป้องกันเป็นอย่างมาก

2. การพบเชื้อสายพันธุ์นี้เป็นครั้งแรก

เชื้อไวรัสโควิดสายพันธุ์โอไมครอนนี้ พบครั้งแรกในฝั่งทวีปแอฟริกาที่ขึ้นชื่อว่าเป็นทวีปที่ได้รับวัคซีนแทบจะน้อยที่สุด เนื่องจากประเทศสมาชิกส่วนใหญ่ของทวีปนี้มีฐานะที่ยากจน ทำให้ประชาชนส่วนใหญ่ไม่สามารถเข้าถึงการได้รับวัคซีนได้อย่างทั่วถึง ทำให้เกิดการระบาดและกลายพันธุ์เกิดขึ้น

3. ลักษณะการกลายพันธุ์ของสายพันธุ์นี้

ลักษณะของตัวไวรัสสายพันธุ์นี้ พบว่ามีการกลายพันธุ์ของหนามโปรตีนที่ห่อหุ้มร่างกายของไวรัสกว่า 30 จุด ซึ่งมากพอที่จะทำให้ภูมิต้านทานของเราไม่สามารถจดจำ และต่อสู้กับเชื้อได้ หากเชื้อได้เข้าไปสู่ร่างกายแล้ว ทำให้แม้ว่าคุณจะได้รับวัคซีนแล้วก็ไม่สามารถรับประกันได้ว่าคุณจะไม่ติดเชื้อ